香港民主民生協進會

香港民主民生協進會，簡稱民協，花名「竹筍黨」，1986年10月26號成立。佢哋本來係一個地區壓力團體，但係喺香港開始推行代議政制之後，開始出現政治社教化，組織漸漸銳變為政黨。

佢哋嘅使命係「促進民主、改善民生」，致力為中下階層市民爭取權益，喺泛民主派入面，屬溫和民主派。2021年修改會章，表明支持《香港國家安全法》。

民協而家有大約80名會員，旗下有6名區議員，主要集中九龍西一帶，特別係深水埗區，重成功主導深水埗區議會，被稱為「深水埗黨」。

第一任主席係陳立僑，而家嘅主席係黃大仙區議員廖成利，副主席係李庭豐，秘書長係黃虹銘。

區議員
2020年至2023年，民協响3個區議會中，一共有19個議席，當中11名議員响2021年7月劈炮，重有2名議員退出民協。

而家嘅區議員包括：

歷屆主席
第一屆主席：陳立僑
第二屆主席：馮檢基
第三屆主席：廖成利
第四屆主席：莫嘉嫻
第五屆主席：施德來
第六屆主席：廖成利

參考 
香港政治
竹筍二十年
竹筍二十年

連出去 
香港民主民生協進會

香港政黨
香港民主派組織